OpenLLM-France/wikimedia huggingface dataset:
# Zay Nuba

Zay Nuba (Madrid; 26 de novembre de 1975) és una actriu espanyola.

## Biografia

Zay va néixer en Madrid, Espanya. La seva mare, espanyola, funcionària de l'ambaixada d'Egipte, havia conegut allí al pare de Zay, destinat pel país egipci a la mateixa ambaixada.
Després d'acabar secundària, va marxar als Estats Units per a aprendre anglès. Es va llicenciar en la Universitat de Madrid en Filologia àrab. La seva oportunitat de debutar al cinema li va arribar als 26 anys de la mà de Enrique Urbizu en la pel·lícula La vida mancha, en 2003, amb la que va guanyar el Premi Turia a la millor actriu novell. Posteriorment ha participat en papers petits en pel·lícules poc conegudes com a Recoletos, arriba y abajo (2012) i La fotógrafa (2013) fins que el 2019 va participar en la sèrie de televisió Cuéntame cómo pasó.

## Referències

* ↑ «Biography». Arxivat de l'original el 2013-12-27. [Consulta: 11 octubre 2012].
* ↑ “Juana es lo más difícil que he hecho nunca”
* ↑ Zay Nuba, magnetismo en el cine español, barnafotopress, 2012
# Falmouth (Massachusetts)

Falmouth és una població dels Estats Units a l'estat de Massachusetts. Segons el cens del 2000 tenia 32.660 habitants.

## Demografia

Segons el cens del 2000, Falmouth tenia 32.660 habitants, 13.859 habitatges, i 8.980 famílies. La densitat de població era de 285 habitants/km².
Dels 13.859 habitatges en un 24,2% hi vivien nens de menys de 18 anys, en un 52% hi vivien parelles casades, en un 10,1% dones solteres, i en un 35,2% no eren unitats familiars. En el 29,8% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,7% tenia menys de 18 anys, un 4,8% entre 18 i 24, un 24,5% entre 25 i 44, un 27,5% de 45 a 60 i un 22,5% 65 anys o més.
L'edat mediana era de 45 anys. Per cada 100 dones de 18 o més anys hi havia 83,9 homes.
La renda mediana per habitatge era de 48.191 $ i la renda mediana per família de 57.422$. Els homes tenien una renda mediana de 41.797 $ mentre que les dones 28.867$. La renda per capita de la població era de 27.548$. Entorn del 4,5% de les famílies i el 6,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Falmouth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Falmouth». American Fact Finder. Oficina del Cens dels Estats Units, 12-01-2010.
# Guasina

Guasina és una illa del delta de l'Orinoco, on va funcionar un camp de concentració entre 1951 i 1952, durant la dictadura militar del general de divisió Marcos Pérez Jiménez, on van ser tancats militants del partit Acció Democràtica (AD) i del Partit Comunista de Veneçuela (PCV).

## Geografia

L'illa de Guasina, en algunes ocasions assenyalada com Guasima, és al braç principal del sud del delta de l'Orinoco, en l'anomenat braç Boca Grande, molt propera a l'entrada del canó Sacupana i forma part d'un nombrós grup d'illes al delta.
L'illa té aproximadament vuit quilòmetres de llarg i uns quatre quilòmetres d'ample, amb aproximadament tres metres sobre el nivell normal de les aigües del riu. Igual que la resta d'illes del delta, és una terra molt calenta i plujosa, arribant les temperatures a assolir 40 °C de dia i 30 °C de nit. A aquesta circumstància hem d'afegir que plou tot l'any, no hi ha mes en què no s'observin fortes precipitacions, raó per la qual cosa l'illot està format principalment per pantans.

## Fauna

La presència constant de pluges provoca la permanència perenne d'espècies perilloses per a l'home com ara les serps d'aigua, les cuaimas, caimans, la piranya. Es poden observar aranyes verinoses i altres espècies en el lloc com la xinxa Triatoma infestans, vector del mal de Chagas.

## Condicions

En aquest medi no hi ha aigua potable de cap tipus.

## Enllaços externs

* venezuelamultimedia.blogspot.com
# Villanueva del Rebollar de la Sierra

Villanueva del Rebollar de la Sierra és un municipi d'Aragó, situat a la província de Terol i enquadrat a la comarca de les Conques Mineres. Antigament havia format part de la comunitat de Daroca i de la sesma del riu Martín.
# Mas la Rovira (Olost)

El Mas la Rovira és una masia d'Olost (Lluçanès) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular orientat a migdia amb teulada a dos vessants amb el carener perpendicular a la façana principal. Al mig de la caixa d'escala hi ha una torre. A la façana principal destaca l'entrada de pedra treballada, amb arc rebaixat i guardapols amb un recorregut geomètric, sobre del qual hi ha l'escut del llinatge de la casa. A la part dreta de la façana principal hi ha un cos afegit a finals del segle xix, amb tres arcades de mig i una galeria. Darrera la casa hi ha un pou cisterna del segle xviii.

## Història

La casa està documentada a partir del 1200. L'any 1427, Llorenç Rovira es casa amb Raimunda com consta en el llibre d'Actes Notarials.

## Referències

* 1 2 «Mas la Rovira». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].
# Suleja

Suleja és una ciutat de l'estat del Níger a Nigèria, centre d'una LGA amb una població al cens del 2006 de 216.578 habitants. Està situada al nord d'Abuja, i és també capital de l'emirat de Suleja. A vegades se la confon amb Abuja, donada la proximitat i que antigament es va dir també Abuja fins que el govern nigerià va decidir el 1976 donar aquest nom a la capital del país (nom derivat de l'Emir Sulayman Barau).
Fou fundada al segle xix per Mohammed Makau, el darrer emir haussa de Zaria quan va fugir dels gihadistes fulanis. Zaria o Zazzau era abans una ciutat haussa fins que fou conquerida pels fulanis sota el carismàtic xeic Usman Dan Fodio.

## Referències

Article de la wikipèdia anglesa
# Lisa Scaffidi

Lisa-Michelle Scaffidi (nascuda Sanders; nascuda el 12 de febrer de 1960) és una antiga alcaldessa de Perth, a l'Austràlia Occidental. La primera dona alcaldessa de Perth, Scaffidi es va convertir en alcaldessa després de les eleccions al consell d'octubre de 2007, després de la jubilació del seu predecessor, Peter Nattrass, qui va ocupar un rècord de dotze anys en el càrrec. Scaffidi i la resta de l'ajuntament de Perth van ser suspesos el 2 de març de 2018, mentre el govern de l'estat investigava unes operacions de l'ajuntament.
L'octubre de 2015, la Comissió de corrupció i delinqüència d'Austràlia Occidental va trobar que Scaffidi havia realitzat actes incompatibles amb el seu càrrec, acceptant viatges als Jocs Olímpics de Beijing de 2008 finançats per empreses que tenien contractes amb l'ajuntament.

## Referències

* ↑ «Getting over the growing pains». The Australian, 26-01-2008 [Consulta: 7 abril 2017].
* ↑ «The City of Perth saga descends into farce, but the final act is yet to come» (en anglès australià). ABC News, 03-03-2018 [Consulta: 28 març 2018].
* ↑ ; Kagi, Jacob «Perth Lord Mayor Lisa Scaffidi found by SAT to have breached local government laws». ABC News, 09-05-2017.
* ↑ «Lisa Scaffidi's future in doubt after guilty finding». The West Australian, 09-05-2017.
# Castelgerundo

Castelgerundo és un nou municipi italià de la província de Lodi (regió de la Llombardia), nascut de la fusió de Camairago amb Cavacurta. Es va formar després de fer un referèndum i el nou municipi nasqué l'1 de gener de 2018. La nova seu municipal és a Camairago.

## Referències

* ↑ Il Comune di Castelgerundo (LO)
* ↑ Castelgerundo, la Regione dà il via libera al nuovo Comune
# Zawichost

Zawichost és un municipi del Voivodat Santa Creu a Polònia. El 2007 tenia 1.821 habitants sobre una superfície de 20,15 km².

## Persones de Zawichost

* Ruchla Zylberberg (1937-1945), noia jueva, presonera d'Auschwitz, transferida amb l'acord de Josef Mengele al Camp de concentració de Neuengamme per als experiments pseudo-mèdics del metge Kurt Heissmeyer, matada a l'edat de 8 anys a l'escola del Bullenhuser Damm l'abril 1945 pels nazis en llur sèrie de crims de la fase final.

## Fonts
### Enllaços externs

             A Wikimedia Commons hi ha contingut multimèdia relatiu a: Zawichost
# Estació de la Creu Alta

Mapa sinòptic de la Línia Barcelona-Vallès de FGC :
La Creu Alta és una estació de la línia Barcelona-Vallès de FGC. Forma part del perllongament de la S2 a la ciutat de Sabadell i és una de les noves estacions de ferrocarril, posada en servei durant l'estiu de 2017, exactament el 20 de juliol.
L'estació se situa al subsol del carrer Pi i Margall, on conflueix amb els carrers Borràs i Papa Pius XI. Consta de dos accessos al carrer Pi i Margall, que disposen d'escales fixes i escales mecàniques de pujada. Entre aquests dos accessos també hi ha un ascensor per baixar al vestíbul.
Al nivell vestíbul s'hi troben les màquines validadores i màquines expenedores de bitllets. A partir d'aquest vestíbul, en surten dos accessos amb escales fixes i mecàniques de pujada que es troben en un nivell intermedi. D'aquest nivell en surten unes escales que baixen fins a l'andana central amb vies generals. Del vestíbul també en surt un ascensor que baixa directament al nivell de les vies.

## Serveis ferroviaris

Línia Barcelona-Vallès de FGC :
| Procedència/Destinació | < | Línia | > | Procedència/Destinació |
| Barcelona - Pl. Catalunya | Sabadell Plaça Major | | Sabadell Nord | Sabadell Parc del Nord |

## Referències

* ↑ «Perllongament d'FGC a Sabadell. Generalitat de Catalunya. Generalitat de Catalunya». Generalitat de Catalunya. Arxivat de l'original el 2016-09-24. [Consulta: 23 setembre 2016].

## Vegeu també

* Xarxa ferroviària de Catalunya
# Gortina (desambiguació)

Gortis, Gortin o Gortina (grec antic: Γόρτυς, Γόρτυν o Γόρτυνα, llatí: Gortȳn o Gortȳna) és el nom de tres ciutats de l'antiga Grècia:
* Gortin o Gortina, antiga polis de Creta que actualment dona nom a un municipi (Gortina) amb capital a Agioi Deka
** Gortínia, Gortinea o Gortínida era el nom que rebia el territori d'aquesta ciutat.
* Gortis o Gortina, antiga polis d'Arcàdia que actualment dona nom a un municipi (Gortínia)
* Gortina, Gortínia o Gordínion, antiga polis de Macedònia a la regió d'Emàtia
Derivats d'aquests topònims són els noms dels personatges i llocs següents:
* Gortini, nom antic del riu Lúsios, dit també riera de Dimitsana, al seu pas per Gortina d'Arcàdia
* Gortini, epítet d'Asclepi a Sició i d'Apol·lo a Creta
* Gortis, heroi epònim de Gortina d'Arcàdia, fill d'Estimfal (Pausànies, VIII 4.8)
* Gortis, heroi epònim de Gortina de Creta (Estèfan de Bizanci), fill de Tegèates, segons els arcadis, o bé de Radamantis, segons els cretencs (Pausànies, VIII 53)
# Villanueva del Río Segura

Villanueva del Río Segura és un municipi de la Regió de Múrcia, Espanya. Limita al nord amb Ulea, a l'oest amb Ojós, al sud amb Campos del Río i a l'est amb Archena i Ceutí.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 |
| 963 | 1.110 | 1.148 | 1.309 | 1.522 | 1.537 | 1.711 | 1.855 | 1.726 | 1.543 | 1.568 | 1.803 |

## Administració

Llista de alcaldes :
| Legislatura | Nom | Grup |
| 1971-1979 | Luis Gómez Rubio | |
| 1979-1983 | Andrés Ortiz | UCD |
| 1983-1987 | Andrés Ortiz | CDS |
| 1987-1991 | Fco. José Ortiz Gómez | PSOE |
| 1991-1995 | Fco. José Ortiz Gómez | PSOE |
| 1995-1999 | José Luis López Ayala | Partit Popular |
| 1999-2003 | José Luis López Ayala | Partit Popular |
| 2003-2007 | José Luis López Ayala | Partit Popular |
| 2007- | José Luis López Ayala | Partit Popular |

## Enllaços externs

* Ajuntament
# Lisa See

Lisa See és una escriptora d'origen xinès (París, 18 de febrer de 1955) que de ben jove va viure als Estats Units, al barri xinès (Chinatown) de Los Angeles. És la besneta de Fong See. El 1979 es va graduar. Ha col·laborat en diaris com el New York Times o el Washington Post. Ha escrit també amb el pseudònim de Monica Higland. Casada amb dos fills. Les seves novel·les estan ambientades a la Xina i caracteritzades per un cert exotisme oriental però movent-se dins la novel·la històrica.

## Obra

* On Gold Mountain: The One Hundred Year Odyssey of My Chinese-American Family (1995). Va ser el seu primer llibre.
* Flower Net (1997). La seva primera novel·la
* The Interior (2000)
* Dragon Bones (2003)
* Snow Flower and the Secret Fan (2005)
* Peony in Love (2007)
* Shanghai Girls (2009)
* Dreams of Joy (2011)

### Obres traduïdes al català

* Flor de neu i el ventall secret (on fa menció al "nu-shu ", també coneguda com a "nushu", o escriptura de les dones)
* El pavelló de les peònies
* Les noies de Xangai
* Somnis de felicitat

## Enllaços externs

* http://www.lisasee.com
# Estació de la Farinera

Mapa TramBesòs T4, T5 i T6 :
La Farinera va ser una estació de les línies T5 i T6 de la xarxa del Trambesòs situada sobre la plaça de les Glòries Catalanes, davant de la Torre Agbar, al districte de Sant Martí de Barcelona i es va inaugurar el 14 d'octubre de 2006 amb l'obertura de la T5 entre Glòries i Besòs. La T6 hi circula des del 20 de febrer de 2012.
El 9 de maig de 2024 l'estació fou clausurada definitivament degut a la posada en servei de la nova parada de Glòries ubicada al bell-mig de la Plaça de les Glòries Catalanes, davant del museu del Disseny.
Trambesòs :
| Procedència/Destinació | < | Línia | > | Procedència/Destinació |
| Glòries | Glòries | | Can Jaumandreu | Gorg |
| Glòries | Glòries | | Can Jaumandreu | Estació de Sant Adrià |

## Vegeu també

* Tram de Barcelona
* Xarxa ferroviària de Catalunya
# Gortva

Gortva és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1326.
# Valeri Marí

Valeri Marí (en llatí Valerius Marinus) va ser un magistrat romà del segle i. Formava part de la gens Valèria, una antiga gens romana d'origen sabí.
Va ser nomenat cònsol per l'emperador Galba per exercir l'any 69, però la mort de l'emperador ho va impedir. Aule Vitel·li, el nou emperador, no li va reconèixer el càrrec. Tàcit a la seva Història, menciona el fet.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1219.
# Masia Sant Jaume (Manlleu)

La Masia Sant Jaume és una obra de Manlleu (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta baixa i dues plantes pis adossades a l'ermita de Sant Jaume. Forma un conjunt amb l'ermita i la rectoria. La masia té un valor tipològic, testimonial i paisatgístic. Cal destacar la galeria del segon pis amb llinda de fusta i totes les obertures que són de pedra picada.
Citada al plànol de la Diputació de Barcelona del primer quart del segle xx.

## Referències

* 1 2 «Masia Sant Jaume». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Steve 'n' Seagulls

Steve 'n' Seagulls és un grup musical finès d'estil country que interpreta versions bluegrass de cançons conegudes de rock dur i heavy metal. La banda va començar el 2011 però va esdevenir famosa l'estiu de 2014 amb la publicació de vídeos a YouTube, especialment la versió del tema «Thunderstruck» d'AC/DC que ha rebut prop de 100 milions de visites.
El nom del grup és un joc de paraules que ressembla al nom de l'actor nord-americà Steven Seagal. Han tocat a grans festivals com Wacken Open Air o Sweden Rock i han realitzat gires per Europa, l'Amèrica del Nord i Austràlia, visitant en diverses ocasions els Països Catalans (Alacant) i diferents ciutats de l'Estat espanyol.

## Origen

El grup radica a Jyväskylä i la majoria dels integrants provenen de zones rurals de Finlàndia, on han treballat a les granges familiars. Per aquest motiu mantenen una estètica camperola i els noms dels seus discos són una referència directa a llurs arrels grangeres. Les seves principals influències musicals són els autors de bluegrass tradicional i artistes moderns del country nord-americà com ara Greensky Bluegrass, Robert Ellis, Johnny Cash, Mike Mumford i altres.
El precedent del grup es va formar casualment el 2010 arran d'una gira amb temes d'estil country propis de l'Spaghetti western. Aquestes primeres actuacions van ser seguides de noves versions de cançons d'estil pop, i a partir de l'ingrés d'Irwin Remmel com a cantant dos anys després la banda va començar a versionar temes de rock dur i heavy metal.
El maig de 2015 van llançar el seu primer àlbum –Farm Machine– amb la discrogràfica finesa Spinefarm Records, amb qui han continuat publicant els treballs posteriors.

## Membres de la banda

Membres actuals
* Irwin Remmel (Tomi Tajakka) – veu principal, guitarra acústica, balalaica, mandolina
* Herman (Matias Haavisto) – banjo, veu, guitarra acústica
* Hiltunen (Viljam Hänninen) – acordió, kantele, mandolina, teclats, flauta
* Jamppa (Janne Tuovinen) – contrabaix i veu
* Skubu (Juha Salonen) – tambors, percussió, veu
Antics membres
* Pukki Kaalinen – contrabaix i veu (fins al maig de 2019)
* Puikkonen – tambors, percussió, veu (fins a l'agost de 2019)

## Discografia

Àlbums
* Farm Machine (2015)
* Brothers in Farms (2016)
* Grainsville (2018)
* Another Miracle (2020)
Senzills més populars
* «The Trooper» d'Iron Maiden (2014)
* «Thunderstruck» d'AC/DC (2014)
* «You Shook Me All Night Long» d'AC/DC (2015)
* «Nothing Else Matters» i «Seek And Destroy» de Metallica (2015)
* «Cemetery Gates» de Pantera (2015)
* «November Rain» de Guns N' Roses (2016)

## Referències

* ↑ Bowar, Chad. «Viral Sensations Steve ’N' Seagulls to Unleash Debut Album ’Farm Machine’» (en anglès). Loudwire, 17-03-2015. [Consulta: 7 abril 2020].
* 1 2 Simms, Kelley. «Steve’n'Seagulls – Keeping The Screws Loose!» (en anglès). BraveWords, 19-09-2016. [Consulta: 8 abril 2020].
* ↑ «Steve 'n' Seagulls presentarán sus versiones campestres de clásicos del rock en Madrid, Murcia y Zaragoza» (en castellà). Europa Press, 04-09-2017. [Consulta: 7 abril 2020].

## Enllaços externs

* Pàgina web oficial
* Canal de YouTube
* Canal de VEVO
# Casa Fregola

La Casa Fregola va ser una centenària llibreria de temàtica principalment religiosa i de souvenirs del patrimoni cultural de la ciutat situada a la ciutat de Lleida, a la plaça de la Sal, als baixos i el primer pis de l'immoble conegut com a Casa Bergós. Va ser fundada l'any 1912 per don Ramon Fregola Fabregat, qui dotà la botiga d'un aparador modernista de fusta i vidre al gust de l'època. Va ser dirigit per tres generacions de la família fins que va tancar les portes el 31 d'agost de 2014.
La façana de la llibreria custodia una figura barroca d'uns 50 centímetres la Mare de Déu del Pilar i el nen Jesús de 1740, reproducció d'un original del segle xii i que els havia estat robada l'any 2012, però que aconseguiren recuperar poc abans d'haver de tancar el negoci. També s'hi venien nombrosos estris d'escriptura. La casa Fregola va ser la distribuïdora oficial de les màquines d'escriure Olivetti a la ciutat. Paral·lelament a la botiga, la família va establir la Impremta Fregola, al carrer Vila Antònia de la ciutat.

## Vegeu també

* Llibreria Urriza
* Llibreria l'Ereta

## Referències

* ↑ «Turisme de Lleida». Arxivat de l'original el 2019-06-04. [Consulta: 4 juny 2019].
* ↑ Entrada al blog Un cuarto oscuro en la mochila
* ↑ «Adéu Llibreria Fregola». Senyor I, 10-07-2014.
* ↑ Rodríguez, David «Impremta Fregola, més d'un segle sobrevivint amb el paper». Viaempresa, 15-08-2016.

## Enllaços externs

* Casa Fregola - Lloc web oficial
* «Tanca la Llibreria Fregola», 14-07-2014.(Fotografies històriques de la botiga)
# Falconet camagroc

El falconet camagroc (Polihierax insignis) és una espècie d'ocell rapinyaire de la família dels falcònids (Falconidae) que habita boscos poc densos de Myanmar, Tailàndia, Cambodja, sud de Laos i sud del Vietnam. Sovint classificat al monotípic gènere Neohierax. El seu estat de conservació es considera gairebé amenaçat.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falconet camagroc». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 354. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «White-rumped Pygmy-falcon. Neohierax insignis (formerly as: Polihierax insignis)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 29 agost 2022].
# Gortdrumita

La gortdrumita és un mineral de la classe dels sulfurs. Nom atorgat per a la localitat tipus.

## Classificació

La gortdrumita es troba classificada en el grup 2.BD.10 segons la classificació de Nickel-Strunz (2 per a Sulfurs i sulfosals (sulfurs, selenurs, tel·lururs; arsenurs, antimonurs, bismuturs; sulfarsenits, sulfantimonits, sulfbismutits, etc.); B per "els sulfurs de metall, M:S> 1:1 (principalment 2:1) i D per "amb Hg, Tl"; el nombre 10 correspon a la posició del mineral dins del grup). En la classificació de Dana el mineral es troba al grup 2.16.14.1 (2 per a Sulfurs i 16 per diversa; 14 i 1 corresponen a la posició del mineral dins del grup).

## Característiques

La gortdrumita és un sulfur de fórmula química Cu$_{24}$Fe₂Hg$_9$S$_{23}$. Cristal·litza en el sistema ortoròmbic. La seva duresa a l'escala de Mohs és 3,5 a 4. De color negrosa plom i gris; presenta macles fines laminars. La seva lluïssor és metàl·lica.

## Formació i jaciments

Sol trobar-se barrejada en vetes de sulfur de tipus calcària dolomititzada. S'ha descrit a Europa i a l'Amèrica del Nord.

## Referències

* 1 2 3 4 5 «Gortdrumite» (en anglès). Mindat. [Consulta: 7 novembre 2015].
* ↑ Web Mineral.com (anglès)

## Bibliografia

* American Mineralogist: 69: 407.
# Valeri Messal·la

Valeri Messal·la (en llatí Valerius Messalla) va ser un militar romà. Formava part de la gens Valèria i era de la branca familiar dels Messal·la.
Va ser llegat del cònsol Publi Rutili Llop en esclatar la guerra dels marsis o guerra social l'any 90 aC. En fa referència Appià que no dona detalls dels seus fets d'armes.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1050.